**ДОКЛАД ЗА ДЕЙНОСТТА**

**на „МБАЛ Д-р Хр. Стамболски” ЕООД – Казанлък**

**за 4-то тримесечие 2016 година**

**1. УЧРЕДЯВАНЕ И РЕГИСТРАЦИЯ**

МБАЛ КАЗАНЛЪК ” ЕООД град Казанлък е вписан в Търговския регистър на Старозагорски окръжен съд по ф.д. №1910/2000г. Дружеството е регистрирано с капитал 945 хил.лв., който е внесен напълно.

С Удостоверение № 20090814103622/14.08.2009 година Агенция по вписванията регистрира в търговския регистър Еднолично дружество с ограничена отговорност „МБАЛ Д-р Хр. Стамболски” ЕООД.

Към 31.12.2015 година капиталът на дружеството е 6 762 979 лева /шест милиона, седемстотин шестдесет и две хиляди, деветстотин седемдесет и девет лева/ разпределен в 1 /един/ дял по 6 762 979 лева. Промените са вписани в Агенция по вписванията.

Едноличен собственик на „МБАЛ Д-р Хр. Стамболски” ЕООД е Община град Казанлък.

Съгласно Договор № Д 06-88 от 12.05.2016 година дружеството се представлява и управлява от Д-р Кети Петрова Маналова-Владкова.

Предметът на дейност на „МБАЛ Д-р Хр. Стамболски” ЕООД , определен със съдебното решение е оказване на медицински услуги и е в съответствие с „Разрешение за осъществяване на лечебна дейност № МБ – 101/15.08.2016 година” издадено от МЗ.

**2. СЧЕТОВОДНА ПОЛИТИКА**

**2.1. База за изготвяне**

Приложеният финансов отчет е изготвен в съответствие с Национални счетоводни стандарти и Закона за счетоводство.

Дружеството текущо отчита дейността си и изготвя годишен отчет в съответствие с изискванията на българското счетоводно законодателство.

Балансът и отчетът за доходите са изготвени в съответствие с хипотезите за текущо начисляване и действащо предприятие.

Счетоводният баланс и отчетът за доходите се съставят в двустранна форма, определена от НСС.

Отчетът за паричния поток се изготвя на база прекия метод.

Отчетът за управление на дружеството включва:

* Достоверно изложение за развитието на дейността и състоянието на дружеството през отчетния период с икономически показатели, а също така и сравнителен анализ с предходни отчетни периоди.
* Важни събития, настъпили след датата на годишния финансов отчет.
* Предвиждано развитие на дружеството.

Налице е балансирано осигуряване на качествените характеристики на информацията в отчета. Приложена е финансова концепция за поддържането на собствения капитал.

Всички данни за отчетната 2016 и предходната 2015 г. са представени в настоящия финансов отчет в хил. лв.

**2.2. Промени в счетоводната политика и сравнителни данни**

Дружеството представя сравнителна информация в този финансов отчет за една предходна година /период/.

В дружеството не се третира като промяна на счетоводната политика:

* Приемането на счетоводна политика за събития и сделки, които се различават по същество от случилите се преди това събития или сделки;
* Приемането на нова счетоводна политика за събития и сделки, които не са се случвали преди това или са били незначителни.

Настоящият финансов отчет е изготвен при спазване на принципа на историческата цена.

**2.3. Управление на финансовите рискове**

**Риск от курсови разлики**

Сделките в чуждестранна валута се отчитат при първоначалното им признаване в националната валута по официалния обменен курс за деня на сделката (референтния курс на БНБ) за съответната валута.

Паричните активи, деноминирани в чуждестранна валута и отчетени по историческа стойност, се преоценяват по централния курс на БНБ спрямо лева за съответната чуждестранна валута към 31 декември на текущата година.

Курсовите разлики, които възникват при уреждането или преоценяването на паричните позиции в чуждестранна валута, се отразяват в Отчета за доходите

Поради незначителната стойност на сделките в чуждестранна валута дейността на дружеството не е изложено на риск от курсови разлики.

**Ценови риск**

Дружеството е изложено на ценови риск, доколкото използва в дейността си повечето материални запаси и дълготрайни активи, чиито цени се влияят от тези на международните пазари. Политиката на ръководството е в договаряне на фиксирани цени с доставчиците при сключване на едногодишни договори, с което да се избегне негативният ефект от евентуалното поскъпване на материали през отчетния период.

**Ликвиден риск**

Ръководството на дружеството работи в условията на делегирани бюджети, определени от РЗОК, размера на които се намалява всяка календарна година и непокрива потребностите на населението от здравни грижи и задълбочава диспропорциите между приходите и постоянно увеличаващите се разходи в резултат на инфлационните процеси, демографски промени, скъпоструваща медицинска апаратура и непрекъснато въвеждане на нови, все по-скъпи методи на лечение. Поради тази причина, дружеството среща сериозни затруднения при изпълнението на своите задължения, когато те станат изискуеми и не може да подържа оптимален обем на свободни парични наличности с цел осигуряване на постоянна ликвидност.

**Кредитен риск**

Кредитният риск за дружеството се състои от риска за загуба в ситуация, при която клиент или страна по финансов инструмент не успее да извърши своите договорни задължения. Финансовите активи на дружеството са концентрирани в две групи: парични средства и вземания. Паричните средства в дружеството и разплащателните операции са съсредоточени в търговски банки със стабилна ликвидност, което ограничава риска относно паричните средства. Събираемостта и концентрацията на вземанията се контролира текущо и стриктно.

За 2015 и 2016 години на лечебното заведение не беше заплатена извършената дейност над лимитирания бюджет в размер на 312 хил. лева, което естествено рефлектира, както върху финансовия резултат, така и върху паричните потоци на дружеството.

**3. МАКРОСРЕДА И ПРОБЛЕМИ, ОКАЗАЛИ ВЛИЯНИЕ НА ФИНАНСОВОТО**

**СЪСТОЯНИЕ НА ДРУЖЕСТВОТО ПРЕЗ ОТЧЕТНИЯ ПЕРИОД.**

По оценка на Българската стопанска камара през 2016 година здравеопазването се намира в критично състояние. Системата не работи ефективно, липсва държавна политика, която да осигури ново отношение към здравето на хората, което да мотивира и осигурява високо качество на живот. БСК отбелязва, че липсва концепция за радикални промени в системата на здравеопазването, която да обединява усилията на държавата, всички заинтересовани страни и населението.

Проблемите, свързани с опазването на здравето на населението, не са водещ приоритет на обществото. Тежките и задълбочаващи се демографски процеси и особено продължаваща емиграция поставят в особена острота този проблем. Системата е силно бюрократизирана. Корупцията в системата на здравеопазване е много висока. Не се осигурява реален и равен достъп до качествено здравеопазване на почти една-трета от българите. Осигурителната система е силно деформирана и натоварена с несвойствени функции, нейното управление е одържавено. Националната здравноосигурителна каса (НЗОК) се е превърнала от здравна каса, обслужваща осигурените лица, в орган, който финансира медицинското обслужване на цялото население, без оглед на осигурителния му принос.

**Основни проблеми в здравеопазването:**

1. Публичните разходи за здравеопазване като дял от БВП са около 4 на сто, при средно 7 на сто за страните в ЕС.
2. Продължава практиката размерът на здравноосигурителните вноски за осигуряваните от държавата лица да не съответства на разходите, които се правят за тяхното здравно обслужване.
3. Налице е свръхконцентрация на финансирането на болничната помощ. В резултат на това се задълбочават диспропорциите в разпределението на средствата за болнична помощ по региони и, оттам – в качеството на медицинското обслужване в тях.
4. Липсва прозрачност в дейността на здравната система. Няма практика да се представят анализи и информация за извършените разходи за здравното обслужване на различните групи осигурени лица, за приоритетите и възникналите проблеми в медицинското обслужване и резултатите от него.
5. Забавя се въвеждането на електронното здравеопазване като решаващ фактор за подобряване на ефективността на здравната система, за осигуряване на по-голяма прозрачност в дейността й, за повишаване на качеството и контрола върху оказваните медицински услуги.
6. Не е разработена държавна политика и конкретни действия за намаляване на броя на здравно неосигурените лица.
7. Липсва дългосрочна стратегия за медицинска помощ.
8. Управлението на НЗОК не съответства на публичния характер на институцията – то фактически е одържавено.
9. Настъпващата бюрокрация в дейността води до ангажирането на огромен човешки ресурс за администриране на дейността на НЗОК.

Протичащите в страната през последните години  процесите на реформи в здравеопазването се влияеха от множество фрагментарни, конюнктурни и неефективни решения, което доведе до множество негативни социални и икономически последици. До последици, които съществено се разминават не само с първоначалните очаквания на болшинството от българския народ, но и с политиките и практиките във водещите страни членки на ЕС. В областта на здравеопазването те доведоха до такива негативни последици и процеси като : бърза комерсиализация на системата и ограничен достъп на значителна част от населението и най-вече на ниско доходните групи от него до необходимите му здравни услуги и общо недоволство – както от страна на ИМП, така и на пациентите и здравно осигурените лица.

Запазващия се доминиращ фрагментарен и конюнктурен подход към проблемите на здравеопазването, изисква постоянно реформиране на системата.

През 2016 година:

* Не е намерен верния баланс между интересите на всички участници и пряко заинтересовани  лица и групи, в т.ч. между интересите на ИМП, от една страна,  и тези на здравно осигурените лица и  пациентите, от друга страна; или между частния и обществения  интерес и т.н.
* Работи се отново в система на „бюджетно здравеопазване”, само че със свръхвисоки изисквания за задължителен брой лекари, необходим брой изследвания, високи изисквания по отношение на задължителната медицинска апаратура, престой в лечебното заведение, пролежани леглодни, медикаменти и ниски бюджети, неосигуряващи нормалното функциониране на лечебните заведения.

Допълнителното лимитиране на дейността през 2016 година беше наложено и чрез приетата Национална здравна карта, която определи броя на леглата за лечебното заведение, на база на която се извършваше и съответното финансиране.

**Болничните легла станаха тясно профилирани, което означава, че броя на финансираните легла е определен по конкретни медицински специалности.** В противен случай НЗОК не финансира/не заплаща лечението.

* Цените на клиничните пътеки останаха същите.

Цените на клиничните пътеки в по-голяма си част са от 2007 година, като през 2011 и 2012 година, независимо от протичащите инфлационни процеси, ежегодния ръст на минималната работна заплата и осигурителните прагове, те бяха намалени, предимно на най-масовите пътеки, които се работят в общинските болници. Това доведе до ежегодна загуба на приходи на общинските болници при равни други условия.

* Наблюдава се доминирането на корпоративните интереси на производителите и доставчиците на лекарства и медицински изделия в системата на здравеопазването.
* Въведената система за пръстова автентификация само увеличи проблемите в лечебното заведение:

1. Трудно се взема пръстовия отпечатък, особено на пациенти от малцинствени групи и възрастни хора. Налага се многократно да се прибягва към вземането на отпечатъка, което води до изнервянето както на пациента, така и на оператора.
2. Постоянно прекъсва работата на Регистрационната система за здравноосигурителни събития, което се обяснява или с препълване на дисковите пространства или с някакви други проблеми на системата.
3. Нараства заплаха от незаплащане на дейността, поради неправилно според НЗОК регистриране на събитията, тъй като има голяма вероятност оператора след многократни прекъсвания на системата да пропусне регистрирането на някое от събитията .

Пред регистратура ежедневно възникват конфликтни ситуации и е абсолютно обяснимо нарастване на агресия на пациентите, принудени да чакат по опашки или по пет-шест пъти да им се вземат пръстови отпечатъци

1. **Бележки по счетоводния баланс**

**Бележка № 1**

**Съгласно СС 16 дълготрайните материални активи** са представени в баланса по цена на придобиване, образувана от покупната им стойност и допълнителните разходи, извършени за привеждането на актива в работно състояние за предвидената му употреба, намалена с натрупаните амортизации.

Дружеството е определило праг на същественост в размер на 700 лева, под който придобитите активи независимо, че притежават характеристиката на дълготраен актив, се изписват като текущ разход в момента на придобиването им. Съответните активи се завеждат задбалансово.

Дълготрайни нематериални активи са представени в баланса по цена на придобиване, образувана от покупната им стойност и допълнителните разходи, извършени за привеждането на актива в работно състояние за предвидената му употреба, намалена с натрупаните амортизации.

**Обезценка на дълготрайни материални и нематериални активи**. Към 31.12.2016 година обезценка на същите не е извършена, поради липса на индикации за обезценка.

**Амортизация на дълготрайните материални и нематериални активи.** Дружеството използва линеен метод на амортизация на дълготрайните материални активи.

През 2016 г. за счетоводни и за данъчни цели са използвани следните амортизационни норми:

* Сгради ….................................................... 2,5-4 %
* Съоръжения................................................ 4 %
* Машини и оборудване ............................. 5-10 %
* Автомобили …........................................... 25 %
* Компютри.................................................... 50 %
* Други ……………………………………........ 15 %

Дълготрайните материални активи по отчетна стойност, натрупана амортизация и балансова стойност по групи сходни активи са следните:

|  |  |  |  |  |  |  |  |
| --- | --- | --- | --- | --- | --- | --- | --- |
| *(в хил. лв.)* | Земи | Сгради | Машини оборудване | Съоръжения | Трансп. средства | Други | Общо |
| Отчетна стойност | | | | | | | |
| Към.01.01.2016 г. | 67 | 4276 | 4604 | 281 | 80 | 145 | 9453 |
| Придобити |  |  | 20 | 32 |  | 1 | 53 |
| Отписани |  |  | 31 |  |  |  | 31 |
| Към 31.12.2016 г. | 67 | 4276 | 4593 | 313 | 80 | 146 | 9475 |
| Натрупана амортизация | | | | | | | |
| Към 01.01.2016 г. |  | 456 | 1780 | 69 | 75 | 126 | 2506 |
| Начислена |  | 119 | 255 | 12 | 4 |  |  |
| Отписана |  |  | 31 |  |  |  |  |
| Към 31.12.2016 г. |  | 575 | 2004 | 81 | 79 | 130 | 2869 |
| **Баланс.стойност към 31.12.2016 г.** | **67** | **3701** | **2589** | **232** | **1** | **16** | **6606** |

Към 31.12.2016 г. дружеството притежава нематериални активи с отчетна стойност в размер на 35 хил.лв., които в преобладаващата част представляват софтуер и към 31.12.2016 година са с нулева балансова стойност.

**Бележка № 2**

Отсрочени данъци са в размер на 124 хил.лева и представляват актив по отсрочени данъци, към 31.12.2015 година – 113 хил. лева.

**Бележка № 3**

**Текущи активи**

**Материалите** са отчетени по цена на придобиване, формирана от покупната цена плюс всички преки разходи за доставката им в дружеството, съгласно действащите стандарти.

Текущите активи, освен медикаменти, при тяхното потребление се изписват по среднопретеглената стойност.

Медикаменти се отписват по метода на първа входяща - първа изходяща (fifo) стойност, при който:

- медикаментите, които са закупени първи, се изписват първи при тяхното потребление и при други намаления.

Оставащите в края на отчетния период медикаменти са тези, които са закупени или произведени последни.

Наличности на материални запаси:

2016 година

* Медикаменти - 73 х. лв
* Консумативи – 34 х. лв
* Горива – 17 х. лв
* Други – 13 х. лв

През текущата финансова година не е съществувала индикация за съществена разлика между балансовата и пазарната стойност на текущите активи и в дружеството не е извършвана обезценка на материални запаси.

**Бележка № 4**

Търговските вземания в лева са оценени по стойността на тяхното възникване , а тези деноминирани в чуждестранна валута – по заключителния курс на БНБ към 31 декември.

Към края на отчетния период няма данни за наличие на обстоятелства за обезценка на вземанията и такава не е правена.

Основните вземания са:

2016 година

* РЗОК – 839 х. лв
* МЗ – 9 х.лв
* Други клиенти – 32 х.лв
* Данъци за възстановяване – 11 х.лв
* Други вземания – 11 хил. лева

**Бележка № 5**

**„Данъци за възстановяване”** включват ДДС за възстановяване след годишното преизчисляване.

**Бележка № 6**

**„Други краткосрочни вземания”** включват:

2016 година

* Данъци за възстановяване – 11 х.лв
* Разчети за бъдещи периоди – 5 хил. лв
* Разчети по съдебни спорове – 2 хил.лв
* Други – 4 хил. лв

**Бележка № 7**

**Паричните средства** в лева са оценени по номинална стойност, а паричните средства , деноминирани в чуждестранна валута – по заключителния курс на БНБ към 31 декември. За целите на съставянето на отчета на паричните потоци парите са представени като неблокирани пари по банковите сметки и в касата на дружеството.

Към 31.12.2016 година наличните парични средства в касата на дружеството са 6 хил. лева, към 31.12.2015 година – 5 хил. лева. По банковите си сметки дружеството разполага със следните наличности: разплащателни сметки в лева и във валута – 165 х. лева, към 31.12.2015 година – 196 хил. лева.

**Бележка № 8**

**Основният капитал** е представен по неговата номинална стойност и съответства на актуалната му съдебна регистрация. Към 31.12. 2016 г. внесеният напълно основен капитал е в размер на 6 763 хил.лв и е разпределен в 1 брой дялове с номинал 6 762 979 лева. Едноличен собственик е Община Казанлък .

Към 31.12. 2015 г. внесеният напълно основен капитал е в размер на 6 763 хил.лв.

**Бележка № 9**

В статията Резерви са предоставени „Други резерви” в размер на 26 хил.лв., към 31.12.2015 година – 26 хил. лева.

**Бележка № 10**

Четвърто тримесечие на 2016 година дружеството приключи с 92 хил. лева счетоводна загуба.

Предходната 2015 година дружеството приключи с 11 хил. лева счетоводна загуба.

**Бележка № 11**

Краткосрочните задължения в лева са оценени по стойността на тяхното възникване .

В статията текущи задължения са посочени както следва:

|  |  |  |  |  |
| --- | --- | --- | --- | --- |
| № | ЗАДЪЛЖЕНИЯ КЪМ: | 2016 година /хил.лева/ | ЗАДЪЛЖЕНИЯ КЪМ: | 2015 година /хил.лева/ |
| 1. | „Софарма Трейдинг” АД | 333 | „Софарма Трейдинг” АД | 303 |
| 2. | „ Хигия” ЕАД | 43 | „ Хигия” ЕАД | 22 |
| 3. | „Янко Мермеклиев” ЕТ | 98 | „Янко Мермеклиев” ЕТ | 80 |
| 4. | „Фьоникс Фарма” ЕООД - „Либра „ ЕАД | 61 | „Фьоникс Фарма” ЕООД - „Либра „ ЕАД | 72 |
| 5. | „Медекс” ООД | 157 | „Медекс” ООД | 171 |
| 6. | Други доставчици | 657 | Други доставчици | 689 |
| 7. | Задължения към персонала | 505 | Задължения към персонала | 490 |
| 6. | Задължения към осигурителни предпр. | 182 | Задължения към осигурителни предпр. | 182 |
| 7. | Данък за общините | 79 | Данък за общините | 74 |
| 8. | Данък по ЗДОФЛ | 28 | Данък по ЗДОФЛ | 28 |
| 9. | Задължения към други кредитори | 94 | Задължения към други кредитори | 83 |
|  | ОБЩО: | 2 237 | ОБЩО: | 2 194 |

Дружеството признава като задължение недисконтираната сума на оценените разходи по платен годишен отпуск, очаквани да бъдат заплатени на служителите в замяна на труда им за изминалия отчетен период в размер на 81 хил. лева и осигуровки, свързани с тях в размер на 14 х.лв.

Задълженията при възможност се обслужват съобразно подписаните договори и регламентираните условия на плащане при наличие на свободен финансов ресурс и в сравнение с предходната година тяхното увеличение е в размер на 43 хил. лева, в това число към доставчиците -12 хил. лева .

**Бележка № 12**

**„Данъчни задължения”** включват:

2016 година

* „Разчети с общината” – 79 х.лв
* ДОД – 28 х.лв
* Други – 13 хил.лв

**Бележка № 13**

**„Други краткосрочни задължения”** включват:

2016 година

* Разчети за гаранции – 35 хил.лв
* Разчети по застраховане – 3 х.лв
* ВСК членски внос – 29 хил. лв
* Членски внос Подкрепа – 2,3 хил.лв
* Членски внос КНСБ – 2,4 хил.лв
* Работнически влог – 1 хил.лв
* Разходи за 2016 година, фактурирани

през 2017 г.- 4,5 хил.лв

**Бележка № 14**

В пасива на баланса в раздел Г „Финансирания и приходи за бъдещи периоди „ са посочени очакваните приходи от предоставените дарения и финансирания за текущата дейност.

Структурата на финансирания е следната:

2016 година

* Програма ФАР – 55 х. лв
* Финансиране от Японското посолство – 32 х. лв
* Финансиране за ДМА от Община-Казанлък –418 хил. лв
* Финансиране за ДМА от други предприятия – 207 х. лв
* Финансиране за текуща дейност от други предприятия – 4 хил. лв

**Бележка № 15**

**Данъчно облагане**

Разходите за данъци са начислени в съответствие с българското законодателство.

2016 година

* Данък върху представителни разходи – 188 лв;
* данък върху разходи, свързани с превозни средства – 532 лв,
* данък върху социални разходи – 68 лв

**Бележка № 16**

Във финансовия отчет не са включени събития след датата на баланса.

**БЕЛЕЖКИ ПО ОТЧЕТА ЗА ПРИХОДИТЕ И РАЗХОДИТЕ**

**Бележка № 17**

Приходите от продажби и разходите за дейността са начислявани в момента на тяхното възникване, независимо от паричните постъпления и плащания. Отчитането и признаването на приходите и разходите се извършва при спазване на изискването за причинна и следствена връзка между тях.

Приходите от продажби на медицински услуги са оценени по стойността на съответните клинични пътеки. Същите са фактурирани.

#### Бележка № 18

Разходите за материали имат следната структура:

|  |  |
| --- | --- |
| РАЗХОДИ ЗА МАТЕРИАЛИ | ЗА 4-ТО ТРИМ.2016 ГОД  ХИЛ.ЛВ |
| МЕДИКАМЕНТИ | 145 |
| МЕД.КОНСУМАТИВИ | 126 |
| РЕЗЕРВНИ ЧАСТИ | 8 |
| ВОДА | 8 |
| ЕЛ.ЕНЕРГИЯ | 25 |
| ГСМ | 23 |
| ДРУГИ МАТЕРИАЛИ | 25 |
| ОБЩО | 360 |

#### Бележка № 19

Разходите за външни услуги имат следната структура:

|  |  |
| --- | --- |
| РАЗХОДИ ЗА ВУ | ЗА 4-ТО ТРИМ.2016 ГОД  ХИЛ.ЛВ |
| ПРАНЕ | 13,00 |
| ХРАНА ЛЕЖАЩО БОЛНИ | 37,00 |
| ХРАНА ПРЕДПАЗНА | 11,00 |
| ЛАБОРАТОРНИ И МЕДИЦИНСКИ УСЛУГИ | 10,00 |
| ОПАСНИ ОТПАДЪЦИ | 6,00 |
| ТРАНСП.РАЗХОДИ | 15,00 |
| АБОНАМ.ПОДДРЪЖКА-мед.ап.софт.хард. | 16,00 |
| ДАНЪЦИ по ЗМДТ /сгради смет,сл.авт./ | 4,00 |
| ГРАЖДАНСКИ ДОГОВОРИ | 6,00 |
| ДРУГИ ВЪНШНИ УСЛУГИ | 13,00 |
| ОБЩО | 131,00 |

#### Бележка № 20

Разходите за възнаграждения на управителните органи, работниците и служителите по трудови правоотношения за отчетния период са 1 027 хил.лева

|  |  |
| --- | --- |
| РАЗХОДИ ЗА ЗАПЛАТИ | ЗА 4-ТО ТРИМ.2016 ГОД |
| ЗАПЛАТИ ПО ТРУДОВИ И ГРАЖДАНСКИ ДОГОВОРИ | 892,00 |
| ЗАПЛАТА УПРАВИТЕЛ | 12,00 |
| Начисл.обезщ.по чл.220,222,...... | 26,00 |
| БИЛЕТИ НА ПЕРСОНАЛА | 7,00 |
| СБКО НА ПЕРСОНАЛА | 14,00 |
| ДРУГИ | 76,00 |
| ОБЩО | 1027,00 |

Върху изплатените суми са начислени и внесени осигуровки за фондовете на ДОО, здравно осигуряване, допълнително пенсионно осигуряване.

|  |  |
| --- | --- |
| РАЗХОДИ ЗА ОСИГУРОВКИ | ЗА 4-ТО ТРИМ.2016 ГОД |
| СОЦ. ОСИГ., УНИВЕРС., ПРОФЕСИОНАЛНИ ВНОСКИ | 125,00 |
| ЗОК | 46,00 |
| ДРУГИ | 10,00 |
| ОБЩО | 181,00 |

#### Бележка № 21

Отчетните стойности на продадени материали са в размер на 19 хил.лева и представляват продадени медикаменти на други лечебни заведения, съгласно сключените договори.

**Бележка № 22**

В „**Други разходи”** са посочени разходи за непризнат данъчен кредит в размера на 44 хил. лева и други разходи в размер на 11 хил.лв.

**Бележка № 23**

В „Приходи от услуги” са включени:

|  |  |
| --- | --- |
| ПРИХОДИ ОТ УСЛУГИ | ЗА 4-ТО ТРИМ.2016 ГОД |
| Приходи от РЗОК | 1530,00 |
| Приходи от потреб.такси | 20,00 |
| Приходи от клинични проучвания | 63,00 |
| ПРИХОДИ ОТ МЕД.УСЛУГИ ОТ ФИЗИЧ.ЛИЦА | 26,00 |
| ДРУГИ | 1,00 |
| ОБЩО | 1640,00 |

**Бележка № 24**

Структурата на приходите от финансирания е следната:

|  |  |
| --- | --- |
| ПРИХОДИ ОТ ФИНАНСИРАНИЯ | ЗА 4-ТО ТРИМ.2016 ГОД |
| Финансиране от МЗ | 41,00 |
| Финансиране от МЗ за отдалеченост | 43,00 |
| Финансиране за ДМА от фирми | 8,00 |
| Финансиране за ДМА от Община | 16,00 |
| ДРУГИ | 26,00 |
| ОБЩО | 134,00 |

**Бележка № 26**

„Други приходи” включват:

|  |  |
| --- | --- |
| ДРУГИ ПРИХОДИ | ЗА 4-ТО ТРИМ.2016 ГОД |
| Приходи от транспорт | 1,00 |
| Приходи от прод.на медикаменти | 19,00 |
| Приходи от наеми | 3,00 |
| Други приходи | 10,00 |
| ДРУГИ | 1,00 |
| ОБЩО | 34,00 |

**Бележка № 27**

През отчетната 2016 година са възникнали следните видове временни разлики:

2016 година

* Отпуски и осигуровки от минали години – 81 хил.лв
* Счетоводни амортизации – 396 хил.лева,
* Начислени през 2016 година, но неизплатени

доходи на физически лица – 13 х.лева

През същата година са признати следните временни разлики:

* Данъчни амортизации – 294 хил.лв;
* Начислени през 2015 година и изплатени през 2016 година

доходи на физически лица – 20 х.лева

* Стари отпуски и осигуровки, ползвани през

2016 година – 90 х.лева.

Активи по отсрочени данъци са:

2016 година

* Отпуски и осигуровки – 9,5 хил.лв
* Счетоводни амортизации – 40 хил.лева,
* Начислени през 2016 година, но неизплатени доходи

на физически лица – 1 х.лева

Обратно проявление на активи по отсрочени данъци:

* Данъчни амортизации – 29 хил.лв;
* Начислени през 2015 година и изплатени през 2016 година

доходи на физически лица – 2 х.лева

* Стари отпуски и осигуровки, ползвани през 2016 година – 9 х.лева.

Дата: 31.01.2017 година Управител:....................

Д-р Кети Маналова-Владкова